Zgjidhja me një shtet

Zgjidhja e një shteti është një qasje e propozuar për procesin e paqes Izrael-Palestinë. Kjo parashikon krijimin e një shteti të vetëm brenda kufijve të asaj që ishte Palestrina e Mandatuar midis 1920 dhe 1948, sot që përbëhet nga territori i bashkuar i Izraelit (përjashtuar Lartësitë e Golanit të aneksuara) dhe Shtetit të Palestinës (Bregu Perëndimor dhe Rripi i Gazës). Termi realiteti i një shteti përshkruan besimin se situata aktuale e konflikti Izrael-Palestinë në terren është ajo e një shteti . Zgjidhja e një shteti ndonjëherë njihet si shteti bi-nacional, për shkak të shpresës se ajo do të ofrojë suksesshëm vetëvendosje për Izraelitët dhe Palestinienët në një shtet, duke u dhënë të dy popujve pavarësi dhe akses të plotë në të gjithë territorin.

Modele të ndryshme janë propozuar për zbatimin e zgjidhjes së një shteti. Një nga këto modele është shteti unitar, i cili do të përfshinte një qeveri të vetme me qytetari dhe të drejta të barabarta për çdo grup etnik dhe fetar në tokë, i ngjashëm me rregullimin ligjor të Mandatit Britanik për Palestinën. Disa Izraelitë mbështesin një version të këtij modeli në të cilin Izraeli anekson Bregun Perëndimor (por jo Rripi i Gazës) dhe u jep qytetari izraelite të gjithë palestinezëve që jetojnë atje, duke e integruar rajonin dhe duke fituar një minoritet më të madh arab, por duke mbetur një shtet hebraik dhe demokratik. Një model tjetër kërkon që Izraeli të aneksojë Bregun Perëndimor dhe ta integrojë atë si një rajon autonom palestinez. Një model i tretë përfshin krijimin e një shteti federal me një qeveri qendrore dhe distrikte federative, disa prej të cilëve do të ishin izraelitë dhe disa të tjerë palestinezë. Një katërt model, i përshkruar nga lëvizja paqeruajtëse Izrael-Palestinë A Land for All, përfshin krijimin e një konfederate ku shtetet izraelite dhe palestineze do të ndanin pushtetin në disa fusha dhe do t'u jepnin të drejtën e qëndrimit izraelitëve dhe palestinezëve në shtetin e njëri-tjetrit.

Edhe pse gjithnjë e më shumë po diskutohet në qarqet akademike, zgjidhja e një shteti ka mbetur jashtë fushës së përpjekjeve diplomatike zyrtare për zgjidhjen e konfliktit, pasi ajo ka qenë historikisht e zëvendësuar nga zgjidhja e dy shteteve. Sipas sondazhit më të fundit të përbashkët të Pulsit Palestinezo-Izraelit në vitin 2023, mbështetja për një zgjidhje demokratike të një shteti është 23% mes palestinezëve dhe 20% mes Hebrenjve izraelitë. Një zgjidhje e një shteti jo të barabartë dhe jo demokratike mbetet më popullore mes të dyja grupeve, e mbështetur nga 30% e palestinezëve dhe 37% e hebrenjve izraelitë. Një sondazh palestinez në shtator 2024 zbuloi se vetëm 10% e të anketuarve mbështetën një shtet të vetëm që do të ofronte të drejta të barabarta për të dyja palët, izraelitët dhe palestinezët.

 Shiko edhe 

 Zgjidhja me dy shtete

 Referime 

Kategoria:Zgjidhje me një shtet
Kategoria:Procesi i paqes izraelito-palestineze
Kategoria:Fraza që lidhen me konfliktin izraelito-palestinez